দ্য কুইন এলিজাবেথ স্টোরি

দ্য কুইন এলিজাবেথ স্টোরি হল রোজমেরি সাটক্লিফের শিশুদের জন্য লেখা ১৯৫২ সালের একটি ঐতিহাসিক উপন্যাস, যা মূলত অক্সফোর্ড ইউনিভার্সিটি প্রেস দ্বারা প্রকাশিত।  

বিষয়বস্তু
নয় বছর বয়সী পার্ডিটা পেটল ডেভনশায়ারের ডেভন কাউন্টির একটি শান্ত গ্রাম ব্রুমহিলে থাকে, যেখানে তার বাবা গ্রামের যাজক। মধ্যগ্রীষ্মের দিনে প্রায় মধ্যরাতে তার জন্ম হওয়ার কারণে, ছোটবেলা থেকেই সে তার বাড়ির কাছের ছায়াময় গলি আর ফুলে ভরা বাগানে পরিদের বা ফ্যারিসিদের দেখতে পায়। তার আগের জন্মদিনে ফ্যারিসিরা তাকে ডেকে এনে একটা কিছু চাইতে বলে, যা এক বছর ও এক দিনের মধ্যে পূরণ হবে। পার্ডিটা আশা করে যে সে রানি এলিজাবেথের সঙ্গে দেখা করবে।

গ্রীষ্মের মেলায় পার্ডিটার বড় ভাই রবিন তাকে অ্যাডামের সঙ্গে পরিচয় করিয়ে দেয়। অ্যাডামের পরিবার ব্রুমহিলের একটি খামারবাড়ির মালিক। তাদের বন্ধুত্ব হয় এবং পার্ডিটা তার রানি এলিজাবেথের সঙ্গে দেখা করার ইচ্ছার কথা অ্যাডামকে জানায়। সেই বছরের বড়দিনের আগের রাতে, স্কুল থেকে ফেরার সময় রবিন অ্যাডামকে সঙ্গে করে আনে, কারণ তার অভিভাবকেরা তাকে বাড়িতে একা রেখে গেছে। রবিন একটি গুজবে শোনা কথা জানায় যে পরের গ্রীষ্মে রানি এলিজাবেথ ডেভনশায়ার সফরে আসবেন। অ্যাডাম পার্ডিটাকে তাদের খালি খামারবাড়িতে আমন্ত্রণ জানায়, যেখানে তারা অ্যাডামের কল্পনায় রচিত এক পার্টিতে তারা আনন্দ করে। সারা বছর ধরে পার্ডিটা তার বাবার কাছ থেকে, তার গ্রেট-আন্ট ফিবির কাছ থেকে, বড়দিনের সময় মুমারদের কাছ থেকে এবং এক জাহাজের ক্যাপ্টেনের মুখে নানা চমকপ্রদ গল্প শোনে।

মধ্যগ্রীষ্মের ঠিক আগে, রানি এলিজাবেথ ব্রুমহিল অতিক্রম করেন, অ্যাডামের কাকার মালিকানাধীন বড় প্রাসাদবাড়ির পথে। আগের দিন গুজবেরি বেশি খেয়ে অসুস্থ হয়ে পড়ায় পার্ডিটা রানি এলিজাবেথকে যেতে দেখতে পারে না। তবে রবিন জানালা থেকে তাকে রানিকে দেখতে সাহায্য করে। দূর থেকে হলেও রানিকে দেখে দু’জনেই গভীরভাবে আবেগাপ্লুত হয়। পার্ডিটার যেন রানির সঙ্গে সামনাসামনি দেখা হয়, সেই আশায় রবিন অ্যাডামকে অনুরোধ করে কোনো উপায় বের করতে। অ্যাডাম চুপিচুপি রানির বাগানে ঢুকে পার্ডিটার দুঃখের কথা জানায় এবং পরের সন্ধ্যার নৃত্যানুষ্ঠানে পার্ডিটাকে আমন্ত্রণ জানানোর জন্য অনুরোধ করে। রানি এলিজাবেথ এতে সম্মত হন।

পার্ডিটা ও তার পরিবার সেই নৃত্যানুষ্ঠানে যোগ দেয়, যেখানে অ্যাডাম ও রবিনের সঙ্গে পার্ডিটাকে রানির সামনে উপস্থিত করা হয়। রানি এলিজাবেথ তার পোশাকের ফিতার একটি গুচ্ছ পার্ডিটাকে উপহার হিসেবে দেন এবং প্রতিশ্রুতি দেন যে ভবিষ্যতে রবিন ও অ্যাডাম যখন যথাক্রমে সফল নাবিক ও কৃষক হিসেবে আবার তার সঙ্গে দেখা করবে, তখন তাদেরও একই উপহার দেবেন। বহু বছর পরে পার্ডিটা ও অ্যাডামের বিয়ে হয় এবং তাদের দুটি সন্তান হয়। তখন পার্ডিটার কাছে তার সন্তানদের শোনানোর মতো রানি এলিজাবেথকে নিয়ে দুটি গল্প থাকে—একটি তার মায়ের গল্প, আর অন্যটি তার নিজের।

তথ্যসূত্র

বিষয়শ্রেণী:১৯৫২ সালের ব্রিটিশ উপন্যাস
বিষয়শ্রেণী:১৯৫২ সালের শিশুদের বই
বিষয়শ্রেণী:ব্রিটিশ শিশু উপন্যাস
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:রোজমেরি সাটক্লিফের উপন্যাস
বিষয়শ্রেণী:অক্সফোর্ড ইউনিভার্সিটি প্রেসের বই
বিষয়শ্রেণী:প্রথম এলিজাবেথের সাংস্কৃতিক চিত্রায়ন
বিষয়শ্রেণী:ব্রিটিশ শিশুতোষ উপন্যাস
বিষয়শ্রেণী:শিশুতোষ ঐতিহাসিক উপন্যাস
বিষয়শ্রেণী:অক্সফোর্ড ইউনিভার্সিটি প্রেস দ্বারা প্রকাশিত বই